stanford-oval/wikipedia huggingface dataset:
กฤตภาศ ศักดิษฐานนท์
ประวัติ

เกิดที่โรงพยาบาลพระนครศรีอยุธยา จังหวัดพระนครศรีอยุธยา ต่อมาได้ย้ายมาอาศัยอยู่ที่ อำเภอพระพุทธบาท จังหวัดสระบุรี เขาจบปริญญาตรีเมื่อปีพ.ศ. 2544(ปีการศึกษา2543) จากคณะมนุษยศาสตร์และสังคมศาสตร์ มหาวิทยาลัยขอนแก่น วิชาเอกบรรณารักษศาสตร์และสารนิเทศศาสตร์ วิชาโทปรัชญา แล้วทำงานทั้งภาครัฐและเอกชน จนกระทั่งปี พ.ศ. 2546 ได้ลาออกจากการเป็นบรรณารักษ์ห้องสมุดมหาวิทยาลัยมหิดล กาญจนบุรี เพื่อเป็นนักแสดงสังกัดบริษัทโพลีพลัสตั้งแต่ปี 2546 ถึงปี 2552 หลังจากนั้นเป็นนักแสดงอิสระ มีละครที่เล่นเป็นตัวหลักประมาณ 12 เรื่อง ต่อมาได้สำเร็จการศึกษาระดับปริญญาตรี รัฐศาสตรบัณฑิต วิชาเอกการปกครอง (เกียรตินิยมอันดับ 1) จากคณะรัฐศาสตร์ มหาวิทยาลัยรามคำแหง และปริญญาโท อักษรศาสตรมหาบัณฑิต สาขาปรัชญา คณะอักษรศาสตร์ จุฬาลงกรณ์มหาวิทยาลัย ปัจจุบันกำลังศึกษาต่อในระดับปริญญาโท สาขาวิชารัฐศาสตร์ วิชาเอกการเมืองการปกครอง มหาวิทยาลัยสุโขทัยธรรมาธิราช รวมทั้งเป็นนักแสดง นักเขียน พิธีกร ผู้ดำเนินรายการโทรทัศน์ วิทยากร อาจารย์พิเศษ ตามสถาบันการศึกษาต่างๆ เป็นคอลัมนิสต์ในนิตยสารมติชนสุดสัปดาห์ คอลัมน์ Agora เป็นผู้ก่อตั้งกลุ่ม ฅน หระ รี (Saraburi People) ทำกิจกรรมทางศิลปะ วัฒนธรรม ประวัติศาสตร์ และพัฒนาสังคม ในพื้นที่ จ.สระบุรี และดำรงตำแหน่งรองผู้อำนวยการหลักสูตรปรัชญา การเมือง และเศรษฐศาสตร์ (PPE) ศูนย์ลำปาง วิทยาลัยสหวิทยาการ มหาวิทยาลัยธรรมศาสตร์
จุดยืนทางการเมือง

กฤตภาศ เป็นหนึ่งในผู้ลงชื่อคัดค้านการยุบพรรคอนาคตใหม่
ผลงานการแสดง > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบท | ออกอากาศ |
| 2546 | ครอบครัว(ตัว)พิลึก | ทิวา | ช่อง 3 |
| 2548 | เสน่ห์รักนางซิน | อินทัช | ช่อง 7 |
| 2548 | สองเรานิรันดร | ฟ้าคราม | ช่อง 3 |
| 2549 | อมฤตาลัย | นพ.มรว.สโรชพันธุ์ สโรชา | ช่อง 3 |
| 2550 | รหัสริษยา | ธนากร | ช่อง 7 |
| 2550 | แรมพิศวาส | ร.ต.ท. สุภาพชาย | ช่อง 3 |
| 2551 | หมวยอินเตอร์ | ภราดร ( เฮียดร ) | ช่อง 7 |
| 2553 | พระจันทร์ลายพยัคฆ์ | ผู้กองชัชวาล | ช่อง 7 |
| 2556 | คุณชายปวรรุจ | คุณอั๋น | ช่อง 3 |
| 2557 | รักออกฤทธิ์ | คุณชายแจ้ | ช่อง 3 |
| 2562 | เพลิงพรางเทียน | ทนายความ | ช่อง 3 |
| 2563 | ทุ่งเสน่หา | จ่าสมยศ | ช่อง 3 |
| 2567 | ร่ายริษยา |  | ช่องอมรินทร์ |
ผลงานการแสดง > ละคร (รับเชิญ)

กลิ้งไว้ก่อนพ่อสอนไว้
คู่กิ๊กพริกกะเกลือ ตอน รักแรกพบ...เพียงสบพักตร์ (รับบท กร)
ศีล 5 คนกล้าท้าอธรรม ตอน มฤตยูน้ำเมา (รับบท กฤต), ตอน เนื้อคู่อาฆาต (รับบท เอก)
ดั่งดวงหฤทัย
ระบำดวงดาว
หนุ่มบ้านไร่กับหวานใจไฮโซ
รักออกฤทธิ์
เซน...สื่อรักสื่อวิญญาณ ตอน คำสั่งเสีย (รับบท ตั้ม)
ผลงานการแสดง > มิวสิกวิดีโอ

| เพลง | นักร้อง |
| --- | --- |
เปลียนน้ำตาให้เป็นน้ำใจ: โบวี่
เบอร์นี้ไม่มีคนของเธอ: ปาน ธนพร
ผลงานการแสดง > โฆษณา

ตู้เย็นมิตซูบิชิ
คาร์ลสเบิร์ก
ออเรนจ์
แฟ้มตราช้าง
เนสกาแฟ
เลย์
หนังสือพิมพ์ คม ชัด ลึก
โนเกีย
นิเวีย
เฮดแอนด์โชล์เดอร์ส
แลคตาซอย
คิวท์เพรส
คอนโดมิเนียมดิเอเนอร์จี
สถาบันการเงินเอ็มเอฟซี
ระบบบ้านเย็นตราช้าง
บัตรเครดิตซิตี้แบงก์
ทีโอที
โตโยต้าฟอร์จูนเนอร์
ธนาคารยูโอบี
โมเดิร์นฟอร์ม
สายการบินไลอ้อนแอร์
เครื่องดื่มบีอิ้ง
ทรูวิชั่นส์
ปลากระป๋องซีเล็คทูน่า
รสดี
ประกันสุขภาพซิกน่า
แม็คโดนัลด์
ปั๊มน้ำมันเอสโซ่ (Esso)
ขนมเยลลี่ ปีโป้
อาหารสุนัขซีซาร์ (Cesar Dog Food)
รถยนต์มิตซูบิชิ เอ็กซ์แพนดอร์ (Mitsubishi Xpander)
ผลงานการแสดง > พิธีกรรายการโทรทัศน์

วัยซ่าส์กล้าดี ช่อง5 (2553)
Around Asean ช่องPPTV (2557) (ยังไม่ได้ออกอากาศ)
ตะลุยชุมชน ช่อง10สถานีวิทยุโทรทัศน์รัฐสภา (2560-ปัจจุบัน)
ก้าวเกินพอ ช่อง14เอ็มคอตแฟมิลี (2560)
ผลงานการแสดง > หนังสือ

บลูมิงตันในวันฝนพรำ (2554)
ปฏิบัติการบันดาลรัก (2556) (อีบุ๊ค)
ผลงานการแสดง > คอลัมน์

นิตยสาร Refill
Thai Jogging Magazine
Bookmoby Review
นิตยสารมติชนสุดสัปดาห์ คอลัมน์ Agora
แหล่งข้อมูลอื่น

กฤตภาศ ศักดิษฐานนท์ ที่อินสตาแกรม
www.facebook.com/bintokrit
https://www.youtube.com/user/bloomingtonbook
แอลัน วอล์กเกอร์

| แอลัน วอล์กเกอร์ |
| --- | --- |
วอล์กเกอร์ในปี ค.ศ. 2016
ข้อมูลพื้นฐาน
ชื่อเกิด: Alan Olav Walker
รู้จักในชื่อ: DJ Walkzz Walkzz
เกิด:  (1997-08-24) 24 สิงหาคม ค.ศ. 1997 (27 ปี) นอร์แทมป์ตันเชอร์ สหราชอาณาจักร
ที่เกิด: แบร์เกน ประเทศนอร์เวย์
แนวเพลง: อิเล็กทรอเฮาส์ โพรเกรสซิฟเฮาส์ บิกรูมเฮาส์ ดีปเฮาส์
อาชีพ: ดีเจ โปรดิวเซอร์เพลง
เครื่องดนตรี: ดิจิทัลออดิโอเวิร์กสเตชัน คีย์บอร์ด เปียโน
ช่วงปี: 2012–ปัจจุบัน
ค่ายเพลง: MER Sony DM RCA NCS Ultra

เว็บไซต์: alanwalker.no

สัญชาติ: English Norwegian
พลเมือง: Norway  United Kingdom
 
นักดนตรี
แอลัน โอลาฟ วอล์กเกอร์ (อังกฤษ: Alan Olav Walker) เป็นดีเจและโปรดิวเซอร์เพลงชาวนอร์เวย์ เขาเป็นที่รู้จักกันมากที่สุดในซิงเกิลปี ค.ศ. 2015 "เฟเดด" (Faded) ซึ่งได้รับการรับรองระดับแพลตตินั่มกว่า 10 ประเทศ เขาติดอันดับที่ 36 ในชาร์ต 100 ดีเจยอดเยี่ยมของดีเจแม็ก (DJ Mag) ในปี ค.ศ. 2018 ซึ่งเป็นการร่วงลงมา 19 อันดับจากปีที่แล้ว
ชีวิตในวัยเด็ก

แอลัน วอล์กเกอร์ เป็นลูกชายของฮิลด์ อ็อมดอล วอล์กเกอร์ (Hilde Omdal Walker) ชาวนอร์เวย์ และฟิลิป แอลัน วอล์กเกอร์ (Philip Alan Walker) ชาวอังกฤษ โดยเขาได้รับการรับรองว่าเป็นพลเมืองสองสัญชาติ (dual citizenship) ทั้งนอร์เวย์และสหราชอาณาจักรซึ่งยึดตามสัญชาติของพ่อและแม่ และเมื่ออายุได้ 2 ปี เขาจึงย้ายไปอยู่ที่แบร์เกน ประเทศนอร์เวย์ กับพ่อแม่และพี่สาวของเขา วอล์กเกอร์เติบโตขึ้นมาพร้อมกับพี่น้อง 2 คน ซึ่งก็คือ คามิลลา (Camilla) พี่สาวคนโตที่เกิดในอังกฤษ และแอนเดรียส์ (Andreas) น้องชายที่เกิดในนอร์เวย์
การที่เติบโตมาในยุคดิจิทัลทำให้วอล์กเกอร์ค้นพบว่าเขามีความสนใจในคอมพิวเตอร์ในช่วงต้น ซึ่งต่อมากลายเป็นความหลงใหลในการเขียนโปรแกรมและการออกแบบกราฟิก ในตอนแรกเขาไม่มีพื้นฐานทางดนตรี แต่ต่อมาหลังจากนั้นเขาก็ได้เรียนรู้ด้วยตัวเองโดยการดูคลิปวิดีโอแนะนำบนยูทูบเพื่อเรียนรู้การผลิตเพลง
อาชีพ > 2012–2015: เปิดตัวครั้งแรกบนโนก๊อปปี้ไรต์ซาวด์ส และ "เฟเดด"

ในปี 2012, วอร์กเกอร์ได้ฟังเพลงของ เดวิต วิสเทิล (หรือที่รู้จักในนามดีเจนาส) และค้นหาวิธีการสร้างเพลง เขาได้รับแรงบันดาลใจจากโปรดิวเซอร์เพลงอิเล็กทรอนิกส์ K-391 และ Ahrix, และยังได้รับอิทธิพลจากผู้เขียนภาพยนตร์ Hans Zimmer และ Steve Jablonsky เขาเริ่มสร้างเพลงโดยใช้แลปท็อปของเขาเอง และโปรแกรม FL Studio ภายในห้องนอนของเขา ในเดือนกรกฎาคม ปี ค.ศ. 2012 เขาได้รับความช่วยเหลือจากแฟนเพลงออนไลน์ และได้เริ่มผลิตเพลง รวมทั้งเริ่มเผยแพร่เพลงของเขาลงใน ยูทูบ และซาวน์คลาวน์
วอร์กเกอร์ได้เผยแพร่เพลง "เฟด" (Fade) ในวันที่ 17 สิงหาคม ค.ศ. 2014. เพลงนี้ได้รับความสนใจเป็นอย่างมาก หลังจากได้เผยแพร่อีกครั้งผ่านทางค่ายเพลงช NoCopyrightSounds ในวันที่ 19 พฤศจิกายน วอร์กเกอร์ได้แรงบันดาลใจในการแต่งเพลงนี้จาก K-391 และ Ahrix ซึ่งผลงานของพวกเขา ถูกเลือกโดยค่ายเพลงนี้เช่นกัน เพลงนี้มียอดเข้ายมถึง 300 ล้านคนบน ยูทูบ, 79 ล้านครั้ง บน Spotify, และ 20 ล้านครั้งบน SoundCloud. เพลงนี้ได้กลายเป็นเพลงที่ยอดฮิตที่สุดในช่อง และได้ถูกนำไปใช้ประกอบวิดิโอจำนวนมากบน ยูทูบ หลังจากนั้น เพลง "สเปกเทอร์" (Spectre) และ "ฟอร์ซ" (Force) ก็ได้เผยแพร่ตามกันมาในปี ค.ศ. 2015.
วอร์กเกอร์ได้เซ็นสัญญากับ MER Musikk ภายใต้ Sony Music Sweden ในช่วงแรกที่ Gunnar Greve ได้โทรไปหาเขาเพื่อขอเซ็นสัญญา เขาได้ถามกลับไปว่า "ใครให้เบอร์ผมกับคุณไป" และไม่เคยคิดว่าจะต้องมีผู้จัดการ เพราะเขาเพียงต้องการแต่งเพลงเพื่อเป็นงานอดิเรก  ภายหลังที่ได้ร่วมงานกับ MER Musikk เขาได้เผยแพร่ซิงเกิลถัดมา "เฟเดด" (Faded) ซึ่งเป็นการปรับปรุงจากเพลง "เฟด" (Fade) แนวคิดในการสร้างมิวสิควิดิโอนี้คือกลุ่มแฟนคลับเดิมของเขา ซึ่งเป็นนักเล่นเกม และการใส่หน้ากากและฮูดนั้น ก็เพื่อสร้างความเป็นเอกภาพ และเพื่อให้ใครๆก็สามารถมาเป็นวอร์กเกอร์ได้ (วอร์กเกอร์ ในที่นี้ คือชื่อเรียกกลุ่มแฟนคลับของแอลัน วอร์กเกอร์) เพลงนี้ถูกเผยแพร่ออกมาในวันที่ 8 ธันวาคม โดยมีนักร้องรับเชิญ Iselin Solheim มาร่วมร้อง ซิงเกิลนี้ได้ขึ้นชาร์ตท้ายปีในประเทศออสเตรีย เยอรมนณี สวิตเซอร์แลนด์ และสวีเดน ไอทูนส์ ชาร์ตใน 32 ประเทศ รวมทั้งติด 10 อันดับเพลงใน Spotify Global Chart มิวสิควิดิโอเพลงนี้บน ยูทูบ มียอดเข้าชมมากกว่า 2.0 พันล้านครั้ง และมียอดถูกใจมากกว่า 13 ล้านครั้ง ทำให้อยู่ในอันดับที่ 10 ของวิดิโอที่มียอดถูกใจมากที่สุดบน ยูทูบ. เพลงนี้ถูกเล่นมากกว่า 780 ล้านครั้งบน Spotify, และยังอยู่ใน 10 อันดับเพลงเพลงที่ถูก Shazamed มากที่สุดในปี 2016 เพลงนี้ยังถูกรีมิกซ์อย่างเป็นทางการโดย Tiësto Dash Berlin และ Hardwell ต่อมาเขาได้เผยแพร่เพลงนี้ในรูปแบบอะคูสติก "รีสตังค์" โดยส่วนที่เป็นดนตรีอิเล็กทรอนิกส์จะถูกตัดออกทั้งหมด
อาชีพ > 2016: การแสดงสด "ซิงมีทูสลีป" และ "อโลน"

วอร์กเกอร์ออกจาก โรงเรียนมัธยมปลาย ในเดือนมกราคม
วันที่ 27 กุมภาพันธ์, วอร์กเกอร์ได้แสดงสดครั้งแรกที่ Winter X Games ใน ออสโล โดยเขาได้แสดงสดไปทั้งสิ้น 15 เพลง รวมทั้งเพลง "เฟเดด" ร่วมกับนักร้องรับเชิญ Iselin Solheim.
ในเดือนมีนาคม วอร์กเกอร์ได้ผลิตเพลงออกมาทั้งหมด 30 ถึง 40 เพลง แต่ "เฟเดด" เป็นซิงเกิลแรกของเขาที่ได้เซ็นสัญญากับ Sony Music สวีเดน และเป็นเพลงแรกที่ประสบความสำเร็จในระดับโลก
วันที่ 7 เมษายน วอร์กเกอร์ ได้ร่วมงานกับนักร้องชาวสวีเดน Zara Larsson ที่งาน Echo Awards ในประเทศเยอรมณี ทั้งคู่ได้ร่วมแสดงเพลงของตนเอง คือ "เฟเดด" และ "เนเวอร์ ฟอร์เก็ท ยู". สี่สัปดาห์ก่อนหน้านั้น เพลงของเขาได้ติดอันดับ 1 ของ NRJ Euro Hot 30 เป็นครั้งงแรก ซี่งที่ผ่านมา มีศิลปินชาวนอร์เวย์เพียงคนเดียว ที่เคยติดอันดับชาร์ตนี้คือ ไคโก
ซิงเกิล "ซิง มี ทู สลีพ" (Sing Me To Sleep) ถูกปล่อยออกมาในวันที่ 3 มิถุนายน ร่วมกับนักร้องสาว Iselin Solheim ซึ่งเป็นนักร้องคนเดียวกันกับคนที่ร้องเพลง "เฟเดด". เพลงนี้ขึ้นอันดับไอทูนส์ ชาร์ต ใน 7 ประเทศ มิวสิควิดิโอเพลงนี้มีผู้ชมมากกว่า 400 ล้านครั้งบน ยูทูบ และถูกเล่นมากกว่า 170 ล้านครั้งบนสปอทิฟาย
ซิงเกิล "อโลน" (Alone) ถูกปล่อยออกมาในวันที่ 1 ธันวาคม ร่วมกับนักร้องชาวสวีเดน Noonie Bao มิวสิควิดิโอเพลงนี้มีผู้เข้าชมมากกว่า 740 ล้านครั้งบน ยูทูบ ถูกเล่นมากกว่า 210 ครั้งบนสปอทิฟาย กันนาร์ กรีฟ (Gunnar Greeve) ผู้จัดการของวอร์กเกอร์ และเป็นผู้แต่งเพลงร่วม ได้กล่าวว่า เพลงนี้เป็นบทสุดท้ายของไตรภาคที่ประกอบไปด้วย  "เฟเดด" "ซิง มี ทู สลีพ" และ "อโลน
วันที่ 21 และ 22 ธันวาคม วอร์กเกอร์ได้จัดคอนเสิร์ต "Alan Walker is Heading Home" ในบ้านเกิดของเขาที่เบอร์เกนเป็นครั้งแรกที่ USF Verftet โดยเขาได้แสดง 16 เพลง ร่วมกับ  Angelina Jordan, Marius Samuelsen, Alexandra Rotan, Yosef Wolde-Mariam และ Tove Styrke ซึ่งเป็นนักร้องรับเชิญในงานนี้ คอนเสิร์ตนี้ถูกถ่ายทอดสดอย่างเป็นทางการบน ยูทูบ เขายังได้เล่นเพลงที่ไม่เคยปล่อยออกมาก่อน รวมทั้ง "ซิง มี ทู สลีพ" ในเวอร์ชันรีสตัง (Restrung) รวมทั้งเพลงอื่นๆ เช่น "สกาย" (Sky) และ "เฮดดิง โฮม" (Heading Home) โดยเพลง "เฮดดิง โฮม" นั้น เขาเคยได้แสดงครั้งแรกที่งาน Winter X Games นอกจากคอนเสิร์ตครั้งนี้ยังได้แสดงเพลง "เดอะ สเปกเทอร์" (The Spectre) ซึ่งเป็นเพลงที่ปรับปรุงใหม่จากเพลงเดิมของเขา "สเปกเทอร์" (Spectre)
วันที่ 23 ธันวาคม วอร์กเกอร์ได้ปล่อยมิวสิควิดิโอของซิงเกิล "รูทิน" (Routine) ซึ่งเขาได้แสดงไปเมื่อคอนเสิร์ตที่เบอร์เกนเมื่อ 2 วันก่อน และได้แสดงในคอนเสิร์ตของ "วอร์กเกอร์ ทัวร์" (Walker Tour) ในบางครั้ง เพลงนี้เป็นความร่วมมือกันกับ เดวิด วิสเทิล (David Whistle) หรือดีเจนาส (DJ Ness) เพลงนี้มีผู้เข้าชมมากกว่า 30 ล้านครั้งบน ยูทูบ และมีผู้ฟังมากกว่า 23 ล้านครั้งบนสปอทิฟาย
อาชีพ > 2017: "ไทร์เอ็ด", "เดอะสเปกเทอร์" และ "ออลล์ฟอลส์ดาวน์"

ในช่วงต้นปี 2017 ช่องบน ยูทูบของวอร์กเกอร์ ได้กลายเป็นช่อง ยูทูบในประเทศนอร์เวย์ ที่มีผู้ติดตามมากที่สุด โดยมีผู้ติดตามมากกว่า 4.5 ล้านคน และมียอดเข้าชมใน ยูทูบมากที่สุดในบรรดาช่องของชาวนอร์เวย์ เป็นจำนวน 3.4 พันล้านครั้งในวันที่ 10 กุมภาพันธ์ 2018
วันที่ 7 เมษายน วอร์กเกอร์ได้ปล่อยเพลง "อิกไนต์" (Ignite) ในรูปแบบของดนตรีอย่างเดียว (Instrumental version) ซึ่งเป็นการร่วมงานกับโปรดิวเซอร์เพลง และนักแต่งเพลงชาวนอย์เวย์ K-391 โดยเพลงนี้ถูกปล่อยมาเพื่อใช้ในงานเปิดตัวของโทรศัพท์สมาร์ทโฟน Sony Xperia XZs
วันที่ 19 พฤษภาคม วอร์กเกอร์ได้ปล่อยเพลงแรก ที่มีนักร้องชายมาร่วมร้อง โดย Gavin James นักร้อง และนักแต่งเพลงชาวไอร์แลนด์ ในชื่อเพลง "ไทร์" (Tired).  มิวสิควิดิโอเพลงนี้มีผู้เข้าชมมากกว่า 102 ล้านครั้งบน ยูทูบ
วันที่ 27 พฤษภาคม วอร์กเกอร์ได้ปล่อยวิดิโอสารคดีของเขาในชื่อ Alan Walker Unmasked ตอนที่ 1 โดยจะเล่าถึงประวัติชีวิตในช่วงแรกของเขา การทำเพลง "เฟเดด" (Faded) จนกระทั่งเขาประสบความสำเร็จจากเพลง "เฟเดด"  โดยสารคดีชุดนี้ มีทั้งสิ้น 3 ตอน โดยตอนที่ 2 จะเกี่ยวกับการแสดงสด และตอนที่ 3 เล่าเกี่ยวกับการเป็นโปรดิวเซอร์เพลงของเขา โดยถูกปล่อยตามมาในวันที่ 23 กันยายน และ 28 กุมภาพันธ์ในปีถัดมาตามลำดับ
วันที่ 9 มิถุนายน เขาได้ปล่อยเพลงที่เขาได้ร่วมงานกับ Dane Alex Skrindo "สกาย" (Sky) ในอัลบัม Insomniac Records Presents: EDC Las Vegas 2017. มิวสิควิดิโอเพลงนี้มีผู้เข้าชมมากกว่า 36 ล้านครั้งบน ยูทูบ
วันที่ 15 กันยายน เขาได้ปล่อยเพลง "เดอะสเปกเทอร์" (The Spectre) ซึ่งได้เพิ่มเนื้อเพลงเข้าไปในเพลง "สเปกเทอร์" (Spectre) ซึ่งเป็นซิงเกิลของเขาตั้งแต่ปี 2015 มิวสิควิดิโอเพลงนี้ ได้รวบรวมวิดิโอที่เขาได้ถ่ายไว้จากคอนเสิร์ต ร่วมกับทีมนักเต้นซึ่งใส่ชุดสีขาว และหมวกกันน็อคสีดำ มิวสิควิดิโอนี้ มีผู้เข้าชมมากกว่า 460 ล้านครั้งบน ยูทูบ
วันที่ 27 ตุลาคม วอร์กเกอร์ได้ปล่อยเพลง "ออลฟอลส์ดาวน์" (All Falls Down) ร่วมกับ Noah Cyrus นักร้องชาวอเมริกัน และ Digital Farm Animals ดีเจชาว และโปรดิวเซอร์ชาวอังกฤษ เนื้อหาในวิดิโอนี้จะต่อเนื่องจากเพลงที่แล้ว "ไทร์" (Tired)  มิวสิควิดิโอเพลงนี้มีผู้เข้าชมมากกว่า 132 ล้านครั้งบน ยูทูบ
อาชีพ > 2018–ปัจจุบัน: "ดาร์กไซด์", "ไดมอนด์ฮาร์ต" และ "ดิฟเฟอเรนต์เวิลด์"

ในปีนี้ วอร์กเกอร์ได้กลายเป็น ยูทูบเบอร์อันดับ 1 ของนอร์เวย์ ด้วยยอดผู้ติดตามมากกว่า 19 ล้านคน ในวันที่ 16 มกราคม เขาได้ให้สัมภาษณ์กับ Fuse และเปิดเผยว่า อัลบั้มจะถูกเผยแพร่ในปีนี้ "มันกำลังอยู่ระหว่างการดำเนินการ ยังไม่เสร็จสิ้น" วอร์กเกอร์กล่าว "ผมไม่สามารถบอกอะไรได้มาก แต่ผมรู้สึกตื่นเต้นกับมันมากๆ"
วันที่ 23 มีนาคม วอร์กเกอร์ได้ปล่อยเพลงในรูปแบบรีลิฟ (Relift) ของ "ดีส อีส มี" (This Is Me) ซึ่งเป็นเพลงประกอบภาพยนตร์ โชว์แมนบันลือโลก (The Greatest Showman) โดยมิวสิควิดิโอนี้มีผู้เข้าชมมากกว่า 12 ล้านครั้งบน ยูทูบ
วันที่ 11 พฤษภาคม วอร์กเกอร์ และโปรดิวเซอร์เพลงชาวนอร์เวย์ K-391 (Kenneth Nilsen) ได้แผยแพร่เพลง "อิกไนต์" (Ignite) ในเวอร์ชันที่มีเสียงร้อง ซึ่งมี Julie Bergan South Korean และ Seungri มาเป็นนักแสดงรับเชิญ มิวสิควิดิโอถูกเผยแพร่ในวันที่ 12 พฤษภาคมในช่อง ยูทูบของ K-391 เนื่องจาก Nilsen เป็นศิลปินหลักในการแต่งเพลงนี้ขึ้นมา มิวสิควิดิโอนี้มีผู้เข้าชมมากกว่า 100 ล้านครั้งแล้วในเดือนพฤศจิกายน 2018
วันที่ 27 กรกฎาคม วอร์กเกอร์ได้เผยแพร่เพลง "ดาร์กไซด์" (Darkside) ร่วมกับนักร้องรับเชิญ Au/Ra และนักร้องชาวนอร์เวย์ Tomine Harket
วันที่ 21 สิงหาคม วอร์กเกอร์ได้กลับมาอัปโหลดอันมาส์ค ซีรีส์ (Unmasked series) อีกครั้ง ในรูปแบบของ วล็อก (vlog) ซึ่งจะเกี่ยวกับชีวิตประจำวันของเขา รวมทั้งชีวิตของเขาในระหว่างที่เขาออกทัวร์คอนเสิร์ต ซึ่งในปัจจุบันมีทั้งสิ้น 7 ตอน
วันที่ 30 สิงหาคม วอร์กเกอร์ได้เผยแพร่เพลงในรูปแบบรีลิฟ (Relift) ของ "ชีพ" (Sheep) โดยสมาชิกวง เอ็กโซ เลย์.
วันที่ 22 กันยายน เขาได้เผยแพร่ตัวอย่างเพลง "ไดมอนด์ฮาร์ท" (Diamond Heart) ที่เดิมถูกเรียกว่าเป็นเพลง "เฟเดด 2.0" ร่วมกับ Sophia Somajo โดยเพลงนี้ถูกเผยแพร่อย่างเป็นทางการในวันที่ 28 กันยายน. ซึ่งถือได้ว่าเป็นตอนจบของไตร์ภาค "เวิร์ล ออฟ วอร์กเกอร์" (World Of Walker) ซึ่งมี "ไทร์" (Tired) เป็นปฐมบท "ออลฟอลส์ดาวน์" (All Falls Down) เป็นบทที่ 1 "ดาร์กไซด์" (Darkside) เป็นบทที่ 2 และมี "ไดมอนด์ฮาร์ท" (Diamond Heart) รวมถึง "ออน มาย เวย์" (On My Way) เป็นบทสุดท้ายของไตรภาคนี้ และเขาได้เผยแพร่วิดิโอเนื้อเพลงในวันที่ 11 ตุลาคม โดยแอลัน วอร์กเกอร์ (วอร์กเกอร์ #0 ) ได้ขอให้วอร์กเกอร์ ใส่ฮูด และหน้ากากสีดำ และช่วยกันถือเนื้อเพลงคนละท่อน เพื่อนำมาทำเป็นวิดิโอเนื้อเพลงนี้
ผลงาน

บทความหลัก: รายชื่อผลงานทั้งหมดของแอลัน วอล์กเกอร์
ทัวร์คอนเสิร์ต

The Walker Tour (2016–2018)
World of Walker Tour: Part I (2018)
Different World Tour (2018-2019)
Aviation Tour (2019)
Rihanna – Anti World Tour (2016)
Justin Bieber – Purpose World Tour (2017)
Martin Garrix – Thursdays At Ushuaïa
ทัวร์คอนเสิร์ต > การแสดงสดในประเทศไทย

ONYX ในวันที่ 15 ธันวาคม 2560
Together Festival 2018 ณ ไบเทค บางนา ในวันที่ 4 พฤษภาคม 2561
Spotify On Stage 2018 ณ เซ็นเตอร์พอยท์ สตูดิโอ (ซอยลาซาล) ในวันที่ 20 ตุลาคม 2561 ร่วมกับจูเลีย เบอร์เกน
Maya music festival 2020 ณ Maya space, พัทยา ในคืนวันที่ 31 มกราคม 2563
แหล่งข้อมูลอื่น

เว็บไซต์ทางการ
แอลัน วอล์กเกอร์ ที่ยูทูบ
แอลัน วอล์กเกอร์ ที่อินเทอร์เน็ตมูวีเดตาเบส
วอล์กเกอร์ที่ Stavernfestivalen นอร์เวย์ ปี 2016
ระบบฝังตัว

ระบบฝังตัว หรือ สมองกลฝังตัว (embedded system) คือระบบประมวลผล ที่ใช้ชิปหรือไมโครโพรเซสเซอร์ที่ออกแบบมาโดยเฉพาะ เป็นระบบคอมพิวเตอร์ขนาดจิ๋วที่ฝังไว้ในอุปกรณ์ เครื่องใช้ไฟฟ้า และเครื่องเล่นอิเล็กทรอนิกส์ต่าง ๆ เพื่อเพิ่มความฉลาด ความสามารถให้กับอุปกรณ์เหล่านั้นผ่านซอฟต์แวร์ซึ่งต่างจากระบบประมวลผลที่เครื่องคอมพิวเตอร์ทั่วไป  ระบบฝังตัวถูกนำมาใช้กันอย่างแพร่หลายในยานพาหนะ เครื่องใช้ไฟฟ้าในบ้านและสำนักงาน อุปกรณ์อิเล็กทรอนิกส์ เทคโนโลยีซอฟต์แวร์ เทคโนโลยีฮาร์ดแวร์ เทคโนโลยีเครือข่ายเน็ตเวิร์ก เทคโนโลยีด้านการสื่อสาร เทคโนโลยีเครื่องกลและของเล่นต่าง ๆ  คำว่าระบบฝังตัวเกิดจาก การที่ระบบนี้เป็นระบบประมวลผลเช่นเดียวกับระบบคอมพิวเตอร์ แต่ว่าระบบนี้จะฝังตัวลงในอุปกรณ์อื่น ๆ ที่ไม่ใช่เครื่องคอมพิวเตอร์
ในปัจจุบันระบบสมองกลฝังตัวได้มีการพัฒนามากขึ้น โดยในระบบสมองกลฝังตัวอาจจะประกอบไปด้วยไมโครคอนโทรลเลอร์ หรือ ไมโครโปรเซสเซอร์ อุปกรณ์ที่ใช้ระบบสมองกลฝังตัวที่เห็นได้ชัดเช่นโทรศัพท์มือถือ และในระบบสมองกลฝังตัวยังมีการใส่ระบบปฏิบัติการต่าง ๆ แตกต่างกันไปอีกด้วย ดังนั้น ระบบสมองกลฝังตัวอาจจะทำงานได้ตั้งแต่ควบคุมหลอดไฟจนไปถึงใช้ในยานอวกาศ
ระบบปฏิบัติการสำหรับสมองกลฝังตัว

ในการพัฒนาระบบสมองกลฝังตัวอาจจะมีการใช้ระบบปฏิบัติการเป็นแกนหลักในการพัฒนา หรือไม่มีการใช้ในการพัฒนาก็ได้ ระบบปฏิบัติการสำหรับระบบสมองกลฝังตัวมีหลายประเภทมากตั้งแต่ 
RTOS, ucOS-II จนไปถึงระบบปฏิบัติการที่มีขนาดใหญ่ขึ้นมา เช่น Linux, Windows CE จนถึงระบบปฏิบัติการสมัยใหม่ที่มีการพัฒนา เช่น MeeGo Android และmac กับios
ภาษาที่ใช้ในการพัฒนาของระบบสมองกลฝังตัว

ในปัจจุบันมีภาษาโปรแกรมต่าง ๆ มากมายที่ใช้ในการพัฒนาระบบสมองกลฝังตัว เช่น ภาษา assembly, ภาษา C, C++ หรือภาษาระดับสูงที่ถูกนำมาใช้ในการพัฒนาระบบสมองกลฝังตัวที่มีระบบปฏิบัติการเช่น C++, JAVA หรือ Python โดยผู้ใช้สามารถเลือกใช้ภาษาในการพัฒนาระบบสมองกลฝังตัวได้ตามความเหมาะสมและความต้องการ
ดูเพิ่ม

วิศวกรรมคอมพิวเตอร์
หน่วยประมวลผลกลาง
สถาปัตยกรรมคอมพิวเตอร์
แหล่งข้อมูลอื่น

โครงการอิเล็กทรอนิกส์ยานยนต์ เก็บถาวร 2006-04-19 ที่ เวย์แบ็กแมชชีน
สมาคมสมองกลฝังตัวไทย
จังหวัดมณฑลคีรี

| จังหวัดมณฑลคีรี ខេត្តមណ្ឌលគិរី |
| --- | --- |
จังหวัด
ภูมิทัศน์จังหวัดมณฑลคีรี
แผนที่ประเทศกัมพูชาเน้นจังหวัดมณฑลคีรี
พิกัด: 12°27′N 107°14′E﻿ / ﻿12.450°N 107.233°E﻿ / 12.450; 107.233
ประเทศ:  กัมพูชา
เมืองหลัก: แสนมโนรมย์
การปกครอง
 • ผู้ว่าราชการ: Svay SamEang (พรรคประชาชนกัมพูชา)
พื้นที่
 • ทั้งหมด: 14,288 ตร.กม. (5,517 ตร.ไมล์)
อันดับพื้นที่: ที่ 1
ประชากร (พ.ศ. 2551)
 • ทั้งหมด: 60,811 คน
 • อันดับ: ที่ 24
 • ความหนาแน่น: 4.3 คน/ตร.กม. (11 คน/ตร.ไมล์)
 • อันดับความหนาแน่น: ที่ 25
เขตเวลา: UTC+07
รหัสโทรศัพท์: +855
รหัส ISO 3166: KH-11
อำเภอ: 5
ตำบล: 21
หมู่บ้าน: 98

มณฑลคีรี หรือ ม็วนด็วลกิรี (เขมร: មណ្ឌលគិរី) เป็นจังหวัดหนึ่งทางตะวันออกของประเทศกัมพูชา มีพรมแดนติดต่อกับจังหวัดกระแจะทางทิศตะวันตก จังหวัดสตึงแตรงทางทิศตะวันตกเฉียงเหนือ จังหวัดรัตนคีรีทางทิศเหนือ และติดต่อกับประเทศเวียดนามทางทิศตะวันออกและทิศใต้ เป็นจังหวัดที่ใหญ่ที่สุดและมีประชากรเบาบางที่สุดในประเทศ จังหวัดนี้ก่อตั้งขึ้นในปี พ.ศ. 2504 โดยแยกออกมาจากจังหวัดกระแจะ เมืองหลักของจังหวัดคือเมืองแสนมโนรมย์
ภูมิศาสตร์และสภาพแวดล้อม

จังหวัดมณฑลคีรีเป็นจังหวัดที่ใหญ่ที่สุดของกัมพูชา และยังเป็นจังหวัดที่มีประชากรเบาบาง มีพื้นที่ 14,288 ตารางกิโลเมตร (5,517 ตารางไมล์) ตั้งอยู่ในภาคตะวันออกเฉียงใต้ของประเทศ และมีพรมแดนติดกับสามจังหวัดในประเทศเวียดนาม ได้แก่ จังหวัดดั๊กลัก, จังหวัดดั๊กนง และจังหวัดบิ่ญเฟื้อก มีแม่น้ำไหลผ่านจังหวัด 3 สาย ได้แก่ แม่น้ำสเรปก, Preaek Chhbaar River และ Preaek te River
เมืองหลักของจังหวัดคือเมืองแสนมโนรมย์ซึ่งตั้งอยู่ในตะวันออกเฉียงใต้ของจังหวัด ห่างจากเมืองหลวงของกัมพูชา พนมเปญ ประมาณ 390 กิโลเมตร (240 ไมล์)
การแบ่งเขตการปกครอง

จังหวัดมณฑลคีรีแบ่งเป็น 11 อำเภอ 21 ตำบล 98 หมู่บ้าน
| # | ชื่อ | อังกฤษ | เขมร | หน่วยการปกครอง | Geocode |
| --- | --- | --- | --- | --- | --- |
| 1 | แก้วสีมา | Kaev Seima | កែវសីមា | อำเภอ (สฺรุก, ស្រុក) | 1101 |
| 2 | เกาะเญียก | Kaoh Nheaek | កោះញែក | อำเภอ (สฺรุก, ស្រុក) | 1102 |
| 3 | โอนรัง | Ou Reang | អូររាំង | อำเภอ (สฺรุก, ស្រុក) | 1103 |
| 4 | เพชรเจนดา | Pech Chreada | ពេជ្រាដា | อำเภอ (สฺรุก, ស្រុក) | 1104 |
| 5 | แสนมโนรมย์ | Saen Monourom | សែនមនោរម្យ | เทศบาล (กฺรุง, ក្រុង) | 1105 |
แหล่งข้อมูลอื่น

"Mondolkiri - Tourism & Development". คลังข้อมูลเก่าเก็บจากแหล่งเดิมเมื่อ 2014-12-18. สืบค้นเมื่อ 2021-11-01.
| ด ค กเมืองหลวงและจังหวัดของประเทศกัมพูชา |
| --- | --- | --- |
| เมืองหลวง |  พนมเปญ  |  |
| จังหวัด |  กระแจะ  กันดาล  กำปงจาม  กำปงฉนัง  กำปงธม  กำปงสปือ  กำปอด  เกาะกง  แกบ  ตะโบงคมุม  ตาแก้ว  บันทายมีชัย  พระตะบอง  พระวิหาร  พระสีหนุ  โพธิสัตว์  ไพรแวง  ไพลิน  มณฑลคีรี  รัตนคีรี  สตึงแตรง  สวายเรียง  เสียมราฐ  อุดรมีชัย  |  |
ป่าดงดิบในจังหวัดมณฑลคีรี
นักท่องเที่ยวที่น้ำตกบุสรา
โฉมงามกับเจ้าชายอสูร

โฉมงามกับเจ้าชายอสูร (ฝรั่งเศส: La Belle et la Bête) เป็นเทพนิยายโบราณดั้งเดิม ฉบับแรกซึ่งเป็นภาษาฝรั่งเศส ประพันธ์โดย มาดาม ใน พ.ศ. 2283 ฉบับที่มีชื่อเสียงที่สุด คือฉบับที่ได้รับการย่อเรื่องของมาดามวีย์เนิฟ ใน พ.ศ. 2299 โดย มาดามฌานน์-มารี เลอแปรงซ์ เดอ โบมง ฉบับภาษาอังกฤษฉบับแรกได้ออกมาใน พ.ศ. 2300
หลากหลายฉบับของนิทานเรื่องโฉมงามกับเจ้าชายอสูร ได้เป็นที่รู้จักดีในยุโรป ยกตัวอย่าง ในประเทศฝรั่งเศส Zémire et Azor เป็นฉบับโอเปราของนิทานเรื่องนี้ ประพันธ์โดย Marmontel และจัดการบรรเลงโดย Grétry ใน พ.ศ. 2314 ฉบับโอเปรานี้ได้รับชื่อเสียงอย่างมากในศตวรรษที่ 19. ฉบับนี้เป็นฉบับที่ใช้โครงร่างของฉบับมาดามฌานน์-มารี เลอแปรงซ์ เดอ โบมง
แหล่งข้อมูลอื่น

SurLaLune Fairy Tale Pages: The Annotated Beauty and the Beast เก็บถาวร 2017-02-12 ที่ เวย์แบ็กแมชชีน (อังกฤษ)
"Beauty and the Beast: folktales of Aarne-Thompson type 425C (อังกฤษ)
Cinderella Bibliography - includes an exhaustive list of B&tB productions in books, TV and recordings เก็บถาวร 2010-04-06 ที่ เวย์แบ็กแมชชีน (อังกฤษ)
20 "MercerMayer" illustrations เก็บถาวร 2009-09-16 ที่ เวย์แบ็กแมชชีน (อังกฤษ)
Theatre Cedar Rapids Beauty and the Beast Production Photo Gallery เก็บถาวร 2010-03-11 ที่ เวย์แบ็กแมชชีน - (อังกฤษ)
Beauty and the Beast fairy tale with Edmund Dulac illustrations เก็บถาวร 2009-02-19 ที่ เวย์แบ็กแมชชีน (อังกฤษ)
Full text of Beauty and the Beast from "The Fairy Book"[ลิงก์เสีย] (อังกฤษ)
Original version and psychological analysis of Beauty and the Beast เก็บถาวร 2009-01-06 ที่ เวย์แบ็กแมชชีน (อังกฤษ)
ภาพประกอบของโฉมงามกับเจ้าชายอสูรโดยคุณ วอลเทอร์ เครน
กาลิทาส

| กาลิทาส |
| --- | --- |
ภาพจำลองของศิลปินในคริสต์ศตวรรษที่ 20 แสดงกาลิทาสเขียนเรื่อง เมฆทูต
อาชีพ: กวี, นักเขียนบทละคร
ภาษา: สันสกฤต, ปรากฤต
ช่วงเวลา: ป. คริสต์ศตวรรษที่ 4–5
แนว: ละครสันสกฤต, วรรณกรรมคลาสสิก
หัวข้อ: มหากาพย์, ปุราณะ
ผลงานที่สำคัญ: กุมารสัมภวะ, อภิชญานศากุนตลัม, รฆุวงศ์, เมฆทูต, วิกรโมรวศียัม, มาลวิกาคนิมิตรัม
กาลิทาส (สันสกฤต: कालिदास, "ผู้รับใช้กาลี"; คริสต์ศตวรรษที่ 4–5) เป็นนักเขียนภาษาสันสกฤตที่มักถือเป็นกวีและนักเขียนบทละครที่ยิ่งใหญ่ที่สุดในอินเดียโบราณ บทละครและกวีของเขาโดยหลักอิงจากปุราณะและปรัชญา ผลงานที่เหลือรอดของเขาประกอบกันเป็นบทละคร 3 เรื่อง บทกวีแบบมหากาพย์ 2 เรื่อง และกวีสั้น 2 เรื่อง
ข้อมูลเกี่ยวกับชีวิตของเขาไม่มีใครทราบมากนัก เว้นแต่สิ่งที่อนุมานได้จากบทกวีและบทละครของเขา ผลงานของเขาไม่สามารถระบุวันที่ได้อย่างแม่นยำ แต่มีแนวโน้มสูงว่าเขียนขึ้นก่อนคริสตศตวรรษที่ 5 ในสมัยจักรวรรดิคุปตะ ส่วนในทสมครันถ์ คัมภีร์ที่สองของชาวซิกข์ที่เขียนโดยคุรุโควินทสิงห์ กล่าวถึงอวตารทั้ง 7 ของพระพรหม โดยกาลิทาสเป็นหนึ่งในบรรดาอวตาร
เขาได้รับการยกย่องเป็นรัตนกวี และกวิกุลคุรุ (ครูใหญ่แห่งกวีทั้งปวง) กาลิทาสเป็นกวีที่นับถือพระศิวะ และได้เขียนบทกวีและบทละครจำนวนมากตามขนบของปกรณัมและปรัชญาฮินดู
ชีวิตช่วงต้น

นักวิชาการคาดการณ์ว่ากาลิทาสอาจอาศัยอยู่ใกล้หิมาลัย ในพื้นที่อุชเชน และในกลิงคะ ข้อสันนิษฐานนี้อิงจากคำอธิบายอย่างละเอียดของหิมาลัยโดยกาลิทาสในกุมารสัมภวัม การแสดงความรักของเขาต่ออุชเชนในเมฆทูต และการสรรเสริญอย่างสูงของเขาต่อ Hemāngada จักรพรรดิกลิงคะ ในรฆุวงศ์
Lakshmi Dhar Kalla (1891–1953) นักวิชาการสันกฤตและบัณฑิตกัศมีร์ เขียนหนังสือเรื่อง The birth-place of Kalidasa (1926) ที่พยายามสืบบ้านเกิดของกาลิทาสโดยอิงจากงานเขียนของเขา เขาสรุปว่ากาลิทาสเกิดที่กัศมีร์ แต่ย้ายลงใต้และแสวงหาการอุปถัมภ์จากผู้ปกครองท้องถิ่นเพื่อให้ตนเองเจริญรุ่งเรือง หลักฐานที่เขาอ้างจากงานเขียนของกาลิทาสประกอบด้วย:
รายละเอียดเกี่ยวกับพืชและสัตว์ที่พบในกัศมีร์ แต่ไม่พบในอุชเชนหรือกลิงคะ เช่น หญ้าฝรั่น, ต้น deodar, กวางชะมด เป็นต้น
รายละเอียดลักษณะทางภูมิศาสตร์ที่พบได้ทั่วไปในกัศมีร์ เช่น ทาร์น และ เกลด
กล่าวถึงสถานที่บางแห่งที่ไม่สำคัญมากนัก ซึ่ง Kalla บอกว่าสามารถระบุได้ว่าเป็นสถานที่อยู่อาศัยในกัศมีร์ สถานที่เหล่านี้ไม่ได้มีชื่อเสียงนอกกัศมีร์มากนัก ดังนั้นผู้ที่ไม่ได้มีความใกล้ชิดกับกัศมีร์จึงไม่น่าจะรู้จัก
อ้างอิงถึงตำนานบางส่วนที่มีต้นตอจากกัศมีร์ เช่น Nikumbha (ระบุไว้ในNīlamata Purāṇa); กล่าวถึง (ใน Shakuntala) ตำนานกัศมีร์สร้างขึ้นจากทะเลสาบ ตำนานนี้ระบุไว้ใน Nīlamata Purāṇa ว่า หัวหน้าเผ่านาม Ananta สูบน้ำออกจากทะเลสาบเพื่อฆ่าอสูร Ananta ได้ตั้งชื่อสถานที่ของทะเลสาบเดิม (ปัจจุบันคือแผ่นดิน) เป็น "Kashmir" ตามพระราชบิดาของตนว่ากาศยปะ
Kalla รายงานว่า Śakuntalā เป็นการอุปมาเชิงละครของปรัชญา Pratyabhijna (สาขาหนึ่งของลัทธิไศวะกัศมีร์) Kalla โต้แย้งเพิ่มว่าในเวลานั้น สาขานี้ยังไม่เป็นที่รู้จักนอกกัศมีร์
ตำนานเก่าอีกแห่งระบุว่า กาลิทาสเดินทางพบกับกุมารทาส กษัตริย์ลังกา และถูกฆ่าที่นั่นเนื่องด้วยความทรยศ